als_Latn dik_Latn sag_Latn
Katër persona kanë përfunduar në prangat e policisë, pasi akuzohen për shfrytëzim prostitucioni.
Policia e Tiranës bën me dije se ka arrestuar shtetasit me iniciale P. J., 62 vjeç, banues në Tiranë, T. Th, 50 vjeçe, banuese në Tiranë, B. D., 52 vjeç, banues në Prishtinë – Kosovë, si dhe E. P., 27 vjeçe, banuese në Tiranë.
“Shtetasja T. TH., prej disa kohesh, me anë të mashtrimit joshte vajza të reja duke u ofruar atyre para dhe sende te tjera me vlerë dhe më pas i shfrytëzonte ato për prostitucion duke i dërguar në hotele të ndryshme në periferitë e Tiranës”, thuhet në njoftim.
Këtë aktivitet të kundraligjshëm e kryente në bashkëpunim me shtetasin P. J.
Ky i fundit pasi vihej në dijeni nga shtetasja T.TH., bënte transportin e vajzave në drejtim të klientëve të tyre me makinë.
Policia nuk sqaron rolin e dy të tjerëve në këtë aktivitet të paligjshëm.
Në cilësinë e provës materiale u sekuestruan:
– 9 aparate telefonik
– 2 automjete
Materialet procedurale i kalojnë Prokurorisë së Rrethit Gjyqësor Tiranë për veprat penale,
“Prostitucioni” dhe “Shfrytëzimi i prostitucionit”.
Ky është aksioni i dytë i policisë së Tiranës kundër veprimtarisë së jashtëligjshme të prostitucionit. Më herët, policia goditi një bazë të seksit online.
als_Latn als_Latn als_Latn als_Latn als_Latn als_Latn als_Latn ron_Latn nno_Latn als_Latn als_Latn als_Latn